               EURÓPSKA KOMISIA
            V Bruseli20. 5. 2022
            COM(2022) 227 final
            2022/0163(NLE)

            Návrh
            ROZHODNUTIE RADY
            o pozícii, ktorá sa má zaujať v mene Európskej únie na 14. zasadnutí Výboru znalcov pre technické otázky Medzivládnej organizácie pre medzinárodnú železničnú prepravu, pokiaľ ide o zmeny jednotných technických predpisov týkajúcich sa telematických aplikácií v nákladnej doprave a zmeny prílohy B k jednotným právnym predpisom ATMF týkajúcej sa výnimiek, a v písomnom postupe Revízneho výboru OTIF, pokiaľ ide o zmenu dodatku G k dohovoru COTIF

               DÔVODOVÁ SPRÁVA

               1.Predmet návrhu

               Tento návrh sa týka rozhodnutia stanovujúceho pozíciu, ktorá sa má v mene Únie zaujať počas:

               a)písomného postupu Revízneho výboru Medzivládnej organizácie pre medzinárodnú železničnú prepravu (ďalej len „organizácia OTIF“), pokiaľ ide o určité zmeny Dohovoru o medzinárodnej železničnej preprave (ďalej len „dohovor COTIF“) a jeho dodatkov. Výbor znalcov pre technické otázky na svojom 13. zasadnutí požiadal Revízny výbor, aby prijal rozhodnutia v rámci svojej právomoci stanovenej v článku 17 ods. 1 písm. a) dohovoru COTIF a článku 33 ods. 4 písm. g) dohovoru COTIF s cieľom zmeniť článok 3a ods. 5 a článok 15 ods. 2 jednotných právnych predpisov pre technické schválenie železničného materiálu používaného v medzinárodnej preprave (ATMF – dodatok G k dohovoru COTIF) a zodpovedajúcim spôsobom upraviť konsolidovanú dôvodovú správu; hlasovanie sa uskutoční písomným postupom organizácie OTIF.

               b)14. zasadnutia Výboru znalcov pre technické otázky organizácie OTIF, ktoré sa uskutoční 14. a 15. júna 2022 v Berne. Program zasadnutia zahŕňa:

               –Návrh na úpravu jednotných technických predpisov týkajúcich sa telematických aplikácií v nákladnej doprave (TAF)

               –Návrh na zmenu prílohy B k jednotným právnym predpisom ATMF, pokiaľ ide o výnimky.

               Organizácia OTIF pracuje na vytvorení jednotných právnych režimov pre medzinárodnú železničnú dopravu v troch hlavných oblastiach činnosti: technická interoperabilita, preprava nebezpečného tovaru a zmluvné právo v oblasti železničnej dopravy.

               Uvedené rozhodnutia, ktoré má prijať Výbor znalcov pre technické otázky a Revízny výbor, sú aktmi s právnymi účinkami a pozícia, ktorá sa má zaujať v mene Únie, sa musí na základe článku 218 ods. 9 ZFEÚ stanoviť rozhodnutím Rady.

               2.Kontext návrhu

               2.1.Dohovor o medzinárodnej železničnej preprave (COTIF)

               Dohovor o medzinárodnej železničnej preprave z 9. mája 1980, zmenený Vilniuským protokolom z 3. júna 1999, je medzinárodná dohoda, v rámci ktorej sú zmluvnými stranami tak Únia, ako aj 25 členských štátov
                  1
               .

               Dňa 16. júna 2011 prijala Rada rozhodnutie 2013/103/EÚ o podpise a uzavretí Dohody medzi Európskou úniou a Medzivládnou organizáciou pre medzinárodnú železničnú prepravu o pristúpení Európskej únie k Dohovoru o medzinárodnej železničnej preprave z 9. mája 1980, zmenenému a doplnenému Vilniuským protokolom z 3. júna 1999
                  2
                (ďalej len „dohoda o pristúpení EÚ k dohovoru COTIF“).

               Dohoda nadobudla platnosť 1. júla 2011.

               Podľa článku 2 ods. 1 dohovoru COTIF je cieľom organizácie OTIF podporovať, zlepšiť a po všetkých stránkach uľahčiť medzinárodnú železničnú dopravu, a na tento účel predovšetkým zostaviť systémy jednotných právnych predpisov v rôznych oblastiach práva týkajúcich sa medzinárodnej železničnej dopravy. Dohovor COTIF upravuje aj fungovanie organizácie, jej ciele, právomoci, vzťahy so zmluvnými stranami a všeobecné činnosti.

               Železničnú legislatívu teda pokrýva po celej škále právnych a technických otázok v oblasti železničnej dopravy, ktoré možno rozdeliť na dve skupiny: samotný dohovor, ktorý upravuje fungovanie organizácie OTIF, a osem dodatkov, v ktorých sa stanovujú jednotné právne predpisy o železničnej doprave:

               –Dodatok A – Jednotné právne predpisy pre zmluvu o medzinárodnej železničnej preprave cestujúcich a batožín (CIV)

               –Dodatok B – Jednotné právne predpisy pre zmluvu o medzinárodnej železničnej preprave tovaru (CIM)

               –Dodatok C – Poriadok pre medzinárodnú železničnú prepravu nebezpečného tovaru (RID)

               –Dodatok D – Jednotné právne predpisy pre zmluvy o používaní vozňov v medzinárodnej železničnej preprave (CUV)

               –Dodatok E – Jednotné právne predpisy pre zmluvu o využívaní železničnej infraštruktúry v medzinárodnej železničnej preprave (CUI)

               –Dodatok F – Jednotné právne predpisy pre záväzné vyhlasovanie technických noriem a prijímanie jednotných technických predpisov pre železničný materiál určený na používanie v medzinárodnej doprave (APTU)

               –Dodatok G – Jednotné právne predpisy pre technické schválenie železničného materiálu používaného v medzinárodnej preprave (ATMF)

               –Dodatok H – Jednotné právne predpisy pre bezpečnú prevádzku vlakov v medzinárodnej preprave (EST).

               Na základe dodatkov F a G k dohovoru COTIF existuje 12 jednotných technických predpisov v oblasti technickej interoperability. V súlade s kapitolou II smernice (EÚ) 2016/797 plnia jednotné technické predpisy v rámci dohovoru COTIF z hľadiska schvaľovania pre medzinárodnú dopravu rovnaký účel ako technické špecifikácie interoperability EÚ.

               Dodatky F a G uplatňuje 42 zo 47 štátov, ktoré sú stranami dohovoru COTIF, vrátane spomínaných 25 členských štátov EÚ.

               2.2.Revízny výbor OTIF

               Revízny výbor má právomoc prijímať rozhodnutia na zmenu dohovoru COTIF, jednotných právnych predpisov CIV, CIM, CUV a CUI a v určitých prípadoch aj jednotných právnych predpisov APTU a ATMF. Podľa článku 33 ods. 4 dohovoru COTIF môže Revízny výbor sám schváliť zmeny alebo predložiť prijaté zmeny členským štátom OTIF na schválenie na valnom zhromaždení.

               Posledné, v poradí 26. zasadnutie Revízneho výboru, sa konalo 27. februára až 1. marca 2018.

               Únia a/alebo jej členské štáty sa zúčastňujú na tomto procese v súlade so svojimi príslušnými právomocami, s rokovacím poriadkom Revízneho výboru a s ustanoveniami dohody o pristúpení EÚ k dohovoru COTIF.

               2.3.Kvórum a hlasovacie práva v Revíznom výbore

               Kvórum v Revíznom výbore sa dosiahne, ak je vo výbore v čase hlasovania zastúpená väčšina členských štátov OTIF s hlasovacím právom.

               Je však potrebné zohľadniť článok 13 ods. 3 dohovoru COTIF, v ktorom sa stanovuje, že členské štáty OTIF, ktoré vydali vyhlásenie o tom, že sa na ne jeden alebo viaceré dodatky neuplatňujú, nemajú právo hlasovať v prípade zmien týkajúcich sa daného dodatku.

               Vyhlásenia o neuplatňovaní určitých dodatkov nestiahli tieto členské štáty OTIF: Pakistan, Rusko [pokiaľ ide o jednotné právne predpisy pre zmluvu o medzinárodnej železničnej preprave cestujúcich (CIV), medzinárodnú železničnú prepravu nebezpečného tovaru (RID), CUV, CUI, APTU a ATMF], Gruzínsko (pokiaľ ide o CUV, CUI, APTU a ATMF), Česká republika, Nórsko, Slovensko, Spojené kráľovstvo (pokiaľ ide o CUI, APTU a ATMF) a Francúzsko (pokiaľ ide o ATMF).

               Pri diskusii o zmenách príslušných dodatkov sa musí počet členských štátov OTIF, ktoré vydali vyhlásenie o neuplatňovaní príslušného dodatku, odpočítať od počtu aktívnych členov OTIF (46), aby sa stanovilo kvórum platné pre hlasovanie o príslušnom dodatku.

               V súlade s článkom 6 ods. 1 dohody o pristúpení EÚ k dohovoru COTIF uplatňuje Únia pri rozhodnutiach vo veciach, v ktorých má výlučnú právomoc, hlasovacie práva svojich členských štátov. Ako sa vysvetľuje ďalej, táto záležitosť patrí do výlučnej právomoci EÚ, a preto pôjde o hlasovanie za celú Úniu.

               3.Pripravované akty písomného postupu Revízneho výboru

               3.1.Zmena jednotných právnych predpisov ATMF (dodatok G k dohovoru COTIF) a zmena konsolidovanej dôvodovej správy

               Zmeny sú potrebné na harmonizáciu uplatňovania certifikácie subjektu zodpovedného za údržbu na všetky typy vozidiel, ako sa uvádza v nariadení o organizácii OTIF. V článku 14 smernice (EÚ) 2016/798 sa stanovujú príslušné ustanovenia EÚ týkajúce sa subjektu zodpovedného za údržbu.

               Po úplnej revízii prílohy A jednotných právnych predpisov ATMF, v ktorej sa stanovujú pravidlá certifikácie subjektov zodpovedných za údržbu v súlade s nariadením (EÚ) 2019/779 o ECM
                  3
               , sa konštatovalo, že články 3a a 15 jednotných právnych predpisov ATMF by sa mali upraviť tak, aby odrážali zmeny v uvedenej prílohe. Okrem toho by bolo potrebné aktualizovať aj odkazy na novorevidované právne predpisy EÚ. Zmeny jednotných právnych predpisov ATMF patria do právomoci Revízneho výboru.

               V roku 2021 navrhol Výbor znalcov pre technické otázky Revíznemu výboru zmeniť dodatok G k dohovoru COTIF (pracovný dokument Výboru znalcov pre technické otázky TECH-20045-CTE13-7). V nadväznosti na tento návrh vznikli otázky týkajúce sa odkazov na vzájomné uznávanie subjektov zodpovedných za údržbu obsiahnuté v texte, ktoré sa majú zahrnúť do konsolidovanej dôvodovej správy týkajúcej sa jednotných právnych predpisov ATMF. Tieto otázky boli vyriešené a zmeny konsolidovanej dôvodovej správy by sa mali preskúmať tak, že sa odstránia všetky odkazy na vzájomné uznávanie v súlade s poradným stanoviskom, ktoré vydal ad hoc Výbor pre právne veci a medzinárodnú spoluprácu na svojom prvom zasadnutí v novembri 2021 (OTIF-21008-JUR 1).

               Navrhované zmeny dodatku G k dohovoru COTIF patria do výlučnej právomoci Únie a Únia uplatní svoje hlasovacie práva.

               4.Výbor znalcov pre technické otázky organizácie OTIF (ďalej len „výbor CTE“)

               Výbor CTE je zriadený článkom 13 ods. 1 písm. f) dohovoru COTIF. Tvoria ho členské štáty OTIF, ktoré uplatňujú dodatky F a G (jednotné právne predpisy APTU a ATMF) k dohovoru COTIF.

               Výbor CTE má právomoci v záležitostiach interoperability a technickej harmonizácie v oblasti železničnej dopravy a technických schvaľovacích postupov. Vypracúva dodatky APTU a ATMF a ich jednotné právne predpisy, ktoré sa týkajú železničného materiálu určeného na používanie v medzinárodnej doprave, a to konkrétne týchto aspektov:

               ·prijímanie technických predpisov pre vozidlá a infraštruktúru a záväzné vyhlasovanie noriem,

               ·postupy posudzovania súladu vozidiel s predpismi,

               ·ustanovenia týkajúce sa údržby vozidiel,

               ·oblasti zodpovednosti za zostavu vlaku a bezpečné používanie vozidiel,

               ·ustanovenia týkajúce sa hodnotenia a posudzovania rizík,

               ·špecifikácie pre registre.

               Výbor CTE má v súčasnosti stálu pracovnú skupinu (WG TECH), ktorá je zodpovedná za vypracúvanie jeho rozhodnutí.

               Podľa článku 20 ods. 1 písm. b) dohovoru COTIF a v súlade s článkom 6 jeho dodatku F (APTU) má výbor CTE právomoc prijímať alebo meniť jednotné technické predpisy. V súlade s článkom 7a jednotných právnych predpisov ATMF (dodatok G k dohovoru COTIF) „Výbor znalcov pre technické otázky je oprávnený prijímať usmernenia alebo záväzné ustanovenia pre výnimky zo štrukturálnych a funkčných jednotných technických predpisov.“

               4.1.Prijímanie aktov výborom CTE

               Podľa článku 6 APTU výbor CTE rozhoduje o prijatí jednotného technického predpisu alebo jeho zmeny v súlade s postupom stanoveným v článkoch 16 a 20 a v článku 33 ods. 6 dohovoru. Bežný postup prijímania jednotných technických predpisov môže trvať približne jeden a pol roka.

               4.2.Plánované akty, ktoré má výbor CTE prijať na zasadnutí 14. a 15. júna 2022

               4.2.1.Úprava jednotných technických predpisov týkajúcich sa telematických aplikácií v nákladnej doprave. Medzi navrhované zmeny patria:

               –aktualizované ustanovenia týkajúce sa rovnocennosti s ustanoveniami Európskej únie,

               –aktualizácie štruktúry dokumentu,

               –požiadavka, aby zmluvné strany, ktoré nie sú členmi EÚ, informovali sekretariát organizácie OTIF o svojom národnom kontaktnom mieste,

               –doplnenie ustanovení týkajúcich sa prideľovania trás a informácií o jazde vlakov,

               –nahradenie ustanovení týkajúcich sa zostavy vlaku odkazmi na jednotný technický predpis, ktorý sa vzťahuje na zostavu vlaku a kontroly kompatibility s traťou (TCRC),

               –aktualizácia prílohy II (Glosár) a vypustenie skratiek, ktoré sa už v právnom texte nepoužívajú,

               –aktualizácia odkazov na najnovšie právne predpisy v rámci dohovoru COTIF a právnych predpisov EÚ v celom dokumente,

               –redakčné úpravy,

               –aktualizácia odkazov na technické dokumenty vydané Železničnou agentúrou Európskej únie, v ktorých sa stanovujú harmonizované IT špecifikácie na vykonávanie telematických aplikácií v nákladnej doprave (TAF).

               Navrhovanými úpravami sa zosúladia jednotné technické predpisy týkajúce sa telematických aplikácií v nákladnej doprave (TAF) s najnovšou verziou technických špecifikácií interoperability a zaistí sa zachovanie plnej rovnocennosti v zmysle jednotných právnych predpisov ATMF v rámci predpisov týkajúcich sa telematických aplikácií v nákladnej doprave pre vozidlá používané v medzinárodnej železničnej doprave. Technické špecifikácie interoperability EÚ boli naposledy zmenené vykonávacím nariadením Komisie (EÚ) 2021/541
                  4
                z 26. marca 2021.

               Táto záležitosť spadá do výlučnej právomoci EÚ a Únia pri prijímaní zmien jednotných technických predpisov TAF uplatní svoje hlasovacie práva.

               4.2.2.Zmena prílohy B k jednotným právnym predpisom ATMF (Výnimky)

               Cieľom tohto návrhu na úplnú revíziu prílohy B k jednotným právnym predpisom ATMF je jednoduchšie a jasnejšie formulovať pravidlá a usmernenia týkajúce sa neuplatňovania celých jednotných technických predpisov alebo ich konkrétnych ustanovení. Navrhované ustanovenia by sa vzťahovali len na zmluvné strany, ktoré nie sú členmi EÚ
                  5
               . Výnimky z technických špecifikácií interoperability sú upravené v právnych predpisoch EÚ článkom 7 smernice (EÚ) 2016/797.

               V porovnaní s platnou verziou sa navrhovanou úplnou revíziou prílohy B k jednotným právnym predpisom ATMF:

               –zjednodušia ustanovenia,

               –objasní rozsah pôsobnosti a pravidlá týkajúce sa výnimiek,

               –odstránia všetky úlohy a funkcie generálneho tajomníka organizácie OTIF,

               –posilnia právomoci príslušných orgánov zmluvných strán,

               –zabezpečí transparentnosť.

               Navrhovanými úpravami sa zosúladia postupy uplatňovania výnimiek zmluvnými stranami, ktoré nie sú členmi EÚ, s ustanoveniami, ktoré sa už uplatňujú na členské štáty EÚ, čím sa zaistí zachovanie plnej rovnocennosti v zmysle jednotných právnych predpisov ATMF v rámci pravidiel pre uplatňovanie výnimiek pre vozidlá používané v medzinárodnej železničnej doprave.

               Únia má v tejto veci výlučnú právomoc a pri prijímaní návrhu na zmenu prílohy B k jednotným právnym predpisom ATMF (Výnimky) uplatní svoje hlasovacie práva.

               4.3.Právomoci a hlasovacie práva Únie

               Súčasnými právnymi predpismi Únie, na ktoré sa vzťahuje akt, ktorý sa má prijať na zasadnutí výboru CTE, sú vykonávacie nariadenie Komisie (EÚ) 2021/541 a článok 7 smernice (EÚ) 2016/797.

               Podľa článku 3 ods. 2 ZFEÚ má Únia výlučnú právomoc, ak dohovor COTIF alebo právne nástroje prijaté na jeho základe môžu ovplyvniť tieto existujúce pravidlá Únie alebo môžu pozmeniť rozsah ich pôsobnosti.

               Cieľom navrhovaných rozhodnutí organizácie OTIF je:

               ·zosúladiť jednotné technické predpisy TAF s vykonávacím nariadením Komisie (EÚ) 2021/541
                  6
                z 26. marca 2021,

               ·zjednodušiť pravidlá výnimiek z uplatňovania jednotných technických predpisov stanovených v prílohe B k jednotným právnym predpisom ATMF pre zmluvné štáty, ktoré nie sú členmi EÚ, a vzhľadom na článok 7 smernice (EÚ) 2016/797 aj z neuplatňovania technických špecifikácií interoperability.

               Vyššie uvedené právne predpisy Únie budú prijatím týchto rozhodnutí jednoznačne ovplyvnené.

               Predmet týchto rozhodnutí preto patrí do výlučnej právomoci EÚ.

               V článku 6 ods. 1 až 3 dohody o pristúpení EÚ k dohovoru COTIF sa stanovuje:

               „1. Pri rozhodovaní o otázkach, v ktorých má Únia výlučnú právomoc, uplatní Únia hlasovacie práva svojich členských štátov podľa dohovoru.

               2. Pri rozhodovaní o otázkach, v ktorých má Únia spoločnú právomoc so svojimi členskými štátmi, hlasuje buď Únia, alebo jej členské štáty.

               3. S výhradou článku 26 ods. 7 dohovoru má Únia počet hlasov rovnajúci sa počtu hlasov jej členských štátov, ktoré sú aj zmluvnými stranami dohovoru. Ak hlasuje Únia, jej členské štáty nehlasujú.“

               Únia, zastúpená Komisiou, tým pádom uplatní hlasovacie práva v súvislosti s prijatím týchto rozhodnutí.

               5.Pozícia, ktorá sa má zaujať v mene Únie

               Únia by mala plánované akty organizácie OTIF podporiť a hlasovať za ich prijatie.

               6.Právny základ

               6.1.Procesnoprávny základ

               6.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom Únie“
                  7
               .

               6.1.2.Uplatnenie na tento prípad

               Revízny výbor a výbor CTE sú orgány zriadené dohodou, konkrétne dohovorom COTIF, najmä článkom 13 ods. 1 písm. c) a f).

               Akty, ktoré má Revízny výbor prijať písomným postupom, a akty, ktoré má výbor CTE prijať na svojom štrnástom zasadnutí, sú aktmi s právnymi účinkami.

               Pripravovanými aktmi sa mení právny rámec organizácie OTIF. Keďže Únia je plnoprávnou zmluvnou stranou dohovoru COTIF, pripravované akty budú pre Úniu záväzné podľa medzinárodného práva v súlade s dohodou o pristúpení medzi EÚ k dohovoru COTIF.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               6.2.Hmotnoprávny základ

               6.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa prijíma pozícia v mene Únie.

               6.2.2.Uplatnenie na tento prípad

               Hlavný cieľ a obsah pripravovaného aktu sa týka medzinárodnej železničnej dopravy.

               Hmotnoprávnym základom navrhovaného rozhodnutia je preto článok 91 ZFEÚ.

               7.Záver

               Právnym základom navrhovaného rozhodnutia by mal byť článok 91 ZFEÚ v spojení s článkom 218 ods. 9 ZFEÚ.

               8.Uverejnenie pripravovaného aktu

               Keďže aktom Revízneho výboru OTIF sa zmení dohovor COTIF a niektoré jeho dodatky, je vhodné, aby sa po prijatí uverejnil v Úradnom vestníku Európskej únie.

               2022/0163 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie na 14. zasadnutí Výboru znalcov pre technické otázky Medzivládnej organizácie pre medzinárodnú železničnú prepravu, pokiaľ ide o zmeny jednotných technických predpisov týkajúcich sa telematických aplikácií v nákladnej doprave a zmeny prílohy B k jednotným právnym predpisom ATMF týkajúcej sa výnimiek, a v písomnom postupe Revízneho výboru OTIF, pokiaľ ide o zmenu dodatku G k dohovoru COTIF

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 91 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)Únia pristúpila k Dohovoru o medzinárodnej železničnej preprave z 9. mája 1980, zmenenému Vilniuským protokolom z 3. júna 1999 (ďalej len „dohovor COTIF“), v súlade s rozhodnutím Rady 2013/103/EÚ
                  8
                a Dohodou medzi Európskou úniou a Medzivládnou organizáciou pre medzinárodnú železničnú prepravu (ďalej len „organizácia OTIF“) o pristúpení Európskej únie k dohovoru COTIF (ďalej len „dohoda o pristúpení EÚ k dohovoru COTIF“).

               (2)Od Revízneho výboru zriadeného v súlade s článkom 13 ods. 1 písm. c) dohovoru COTIF sa očakáva, že vykoná písomný postup s cieľom rozhodnúť o zmene článku 3a ods. 5 a článku 15 ods. 2 jednotných právnych predpisov pre technické schválenie železničného materiálu používaného v medzinárodnej preprave (jednotné právne predpisy ATMF) – dodatku G k dohovoru COTIF.

               (3)V nadväznosti na návrh výboru CTE z roku 2021 týkajúci sa revízie dodatku G k dohovoru COTIF podľa článku 3a ods. 5 a článku 15 ods. 2 vznikli otázky, pokiaľ ide o znenie, ktoré sa má zahrnúť do konsolidovanej dôvodovej správy týkajúcej sa jednotných právnych predpisov ATMF. Návrh uvedený v pracovnom dokumente výboru CTE TECH-20045-CTE13-7 by sa preto mal ešte predtým, ako ho prijme Revízny výbor, preskúmať v súlade s poradným stanoviskom OTIF-21008-JUR 1, ktoré prijal ad hoc Výbor pre právne veci a medzinárodnú spoluprácu na svojom prvom zasadnutí v novembri 2021.

               (4)Cieľom rozhodnutia Revízneho výboru je zosúladiť jednotné právne predpisy ATMF so smernicou (EÚ) 2016/798 o bezpečnosti.

               (5)Podľa článku 13 ods. 1 písm. f) dohovoru COTIF sa v rámci organizácie OTIF zriadil Výbor znalcov pre technické otázky (výbor CTE).

               (6)Podľa článku 20 ods. 1 písm. b) dohovoru COTIF a v súlade s článkom 6 jednotných právnych predpisov pre záväzné vyhlasovanie technických noriem a prijímanie jednotných technických predpisov pre železničný materiál určený na používanie v medzinárodnej doprave (APTU) – dodatok F k dohovoru COTIF, je výbor CTE okrem iného oprávnený prijímať alebo meniť jednotné technické predpisy týkajúce sa telematických aplikácií v nákladnej doprave (TAF).

               (7)V súlade s článkom 20 ods. 1 písm. e) dohovoru COTIF a článkami 7a a 21 jednotných právnych predpisov ATMF je Výbor znalcov pre technické otázky oprávnený prijímať alebo meniť prílohu B k jednotným právnym predpisom ATMF, ktorá sa týka výnimiek z uplatňovania jednotných technických predpisov.

               (8)Výbor CTE zaradil do programu svojho 14. zasadnutia, ktoré sa uskutoční 14. a 15. júna 2022, návrh rozhodnutí o zmene jednotných technických predpisov TAF (telematické aplikácie v nákladnej doprave) a revíziu prílohy B k jednotným právnym predpisom ATMF týkajúcej sa výnimiek z uplatňovania jednotných technických predpisov.

               (9)Je vhodné stanoviť pozíciu, ktorá sa má v mene Únie zaujať vo výbore CTE, a s ohľadom na revíziu AMTF aj v Revíznom výbore organizácie OTIF, pretože navrhované rozhodnutia budú pre Úniu záväzné.

               (10)Cieľom rozhodnutia výboru CTE je zosúladiť jednotné technické predpisy TAF s pravidlami EÚ, konkrétne s vykonávacím nariadením Komisie (EÚ) 2021/541
                  9
                a prílohou B k jednotným právnym predpisom ATMF k smernici (EÚ) 2016/797.

               (11)Navrhované rozhodnutia organizácie OTIF sú v súlade s právom a so strategickými cieľmi Únie, pretože prispievajú k zladeniu právnych predpisov organizácie OTIF s ekvivalentnými ustanoveniami práva Únie, a preto by ich mala Únia podporiť,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie v rámci čiastočnej revízie jednotných právnych predpisov ATMF – dodatku G k dohovoru COTIF písomným postupom Revízneho výboru zriadeného Dohovorom o medzinárodnej železničnej preprave, je hlasovať za návrh výboru CTE na zmenu článku 3a ods. 5 a článku 15 ods. 2 jednotných právnych predpisov ATMF (dodatok G k dohovoru COTIF), ako sa stanovuje v pracovnom dokumente výboru CTE TECH-20045-CTE13-7, za predpokladu, že odkazy na vzájomné uznávanie sa z prílohy II vypustia, v súlade s poradným stanoviskom OTIF-21008-JUR 1, ktoré prijal ad hoc Výbor pre právne veci a medzinárodnú spoluprácu na svojom prvom zasadnutí v novembri 2021. Ak sa uvedené odkazy nevypustia, hlasuje Únia proti návrhu výboru CTE.

               Článok 2

               Pozícia, ktorá sa má zaujať v mene Únie na 14. zasadnutí výboru CTE zriadeného dohovorom COTIF, pokiaľ ide o zmeny jednotných technických predpisov týkajúcich sa telematických aplikácií v nákladnej doprave (TAF), a revíziu prílohy B k jednotným právnym predpisom ATMF, pokiaľ ide o výnimky z uplatňovania jednotných technických predpisov, je takáto:

               1.hlasovať za návrh výboru CTE, ktorým je aktualizácia jednotných technických predpisov TAF, ako sa uvádza v návrhu pracovného dokumentu výboru CTE TECH-22004-CTE14;

               2.hlasovať za návrh výboru CTE, ktorým je aktualizácia prílohy B k jednotným právnym predpisom ATMF, pokiaľ ide o výnimky z uplatňovania jednotných technických predpisov, ako sa uvádza v pracovnom dokumente CTE TECH-22005-CTE14.

               Článok 3

               Rozhodnutia Revízneho výboru a Výboru znalcov pre technické otázky sa po prijatí uverejnia v Úradnom vestníku Európskej únie, pričom sa uvedie deň nadobudnutia ich účinnosti.

               Článok 4

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        K zmluvným stranám nepatria len Cyprus a Malta.

                     (2)

                        Dohoda medzi Európskou úniou a Medzivládnou organizáciou pre medzinárodnú železničnú prepravu o pristúpení Európskej únie k Dohovoru o medzinárodnej železničnej preprave (COTIF) z 9. mája 1980, zmenenému a doplnenému Vilniuským protokolom z 3. júna 1999, Ú. V. EÚ L 51, 23.2.2013, s. 8–10.

                     (3)

                        Vykonávacie nariadenie Komisie (EÚ) 2019/779 zo 16. mája 2019, ktorým sa stanovujú podrobné ustanovenia o systéme certifikácie subjektov zodpovedných za údržbu vozidiel podľa smernice Európskeho parlamentu a Rady (EÚ) 2016/798 a ktorým sa zrušuje nariadenie Komisie (EÚ) č. 445/2011 (Ú. v. EÚ L 139I, 27.5.2019, s. 360).

                     (4)

                        Vykonávacie nariadenie Komisie (EÚ) 2021/541 z 26. marca 2021, ktorým sa mení nariadenie (EÚ) č. 1305/2014, pokiaľ ide o zjednodušenie a zlepšenie výpočtu a výmeny údajov a aktualizáciu procesu riadenia zmien (Ú. v. EÚ L 108, 29.3.2021, s. 19).

                     (5)

                        Výnimky z uplatňovania technických špecifikácií interoperability zmluvnými štátmi, ktoré sú členskými štátmi Európskej únie, a zmluvnými štátmi, ktoré uplatňujú príslušné právne predpisy Európskej únie v súlade s dohodou s Európskou úniou, by naďalej podliehali právu EÚ.

                     (6)

                        Vykonávacie nariadenie Komisie (EÚ) 2021/541 z 26. marca 2021, ktorým sa mení nariadenie (EÚ) č. 1305/2014, pokiaľ ide o zjednodušenie a zlepšenie výpočtu a výmeny údajov a aktualizáciu procesu riadenia zmien (Ú. v. EÚ L 108, 29.3.2021, s. 19).

                     (7)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (8)

                        Rozhodnutie Rady 2013/103/EÚ zo 16. júna 2011 o podpise a uzavretí Dohody medzi Európskou úniou a Medzivládnou organizáciou pre medzinárodnú železničnú prepravu o pristúpení Európskej únie k Dohovoru o medzinárodnej železničnej preprave (COTIF) z 9. mája 1980, zmenenému a doplnenému Vilniuským protokolom z 3. júna 1999 (Ú. v. EÚ L 51, 23.2.2013, s. 1).

                     (9)

                        Vykonávacie nariadenie Komisie (EÚ) 2021/541 z 26. marca 2021, ktorým sa mení nariadenie (EÚ) č. 1305/2014, pokiaľ ide o zjednodušenie a zlepšenie výpočtu a výmeny údajov a aktualizáciu procesu riadenia zmien (Ú. v. EÚ L 108, 29.3.2021, s. 19).


               EURÓPSKA KOMISIA
            V Bruseli31. 5. 2022
            COM(2022) 246 final
            2022/0168(NLE)

            Návrh
            ROZHODNUTIE RADY
            o pozícii, ktorá sa má v mene Európskej únie zaujať vo Svetovom fóre Európskej hospodárskej komisie Organizácie Spojených národov pre harmonizáciu predpisov o vozidlách k návrhom zmien predpisov OSN č. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157 a 162, o návrhu zmien globálneho technického predpisu OSN č. 2, o návrhu nového predpisu OSN o varovaní pri spätnom chode, o návrhu nového globálneho technického predpisu OSN o životnosti zariadení na reguláciu znečisťovania dvojkolesových a trojkolesových vozidiel, o návrhu novej konsolidovanej rezolúcie o meraní počtu výfukových ultrajemných častíc pre ťažké úžitkové vozidlá a o návrhu povolenia na vypracovanie zmeny 4 globálneho technického predpisu OSN č. 3

               DÔVODOVÁ SPRÁVA

               1.PREDMET NÁVRHU

               Tento návrh sa týka rozhodnutia, ktorým sa stanovuje pozícia, ktorá sa má v mene Únie zaujať vo Svetovom fóre Európskej hospodárskej komisie Organizácie Spojených národov pre harmonizáciu predpisov o vozidlách (WP.29), pokiaľ ide o prijatie zmien súčasných predpisov OSN a globálnych technických predpisov OSN.

               2.KONTEXT NÁVRHU

               2.1.Dohoda z roku 1958 a paralelná dohoda

               Cieľom Dohody Európskej hospodárskej komisie Organizácie Spojených národov (ďalej len „EHK OSN“), ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov („revidovaná dohoda z roku 1958“), a Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá („paralelná dohoda“), je vytvoriť harmonizované požiadavky určené na odstránenie technických prekážok obchodu s motorovými vozidlami medzi zmluvnými stranami EHK OSN. Ich cieľom je tiež zabezpečiť, aby motorové vozidlá poskytovali vysokú úroveň bezpečnosti a ochrany životného prostredia.

               Revidovaná dohoda z roku 1958 nadobudla v EÚ platnosť 24. marca 1998 a paralelná dohoda 15. februára 2000. Obe dohody spravuje skupina WP.29.

               2.2. Svetové fórum Európskej hospodárskej komisie Organizácie Spojených národov

               Skupina WP.29 ponúka jedinečný rámec pre globálne harmonizované predpisy o vozidlách. WP.29 je stála pracovná skupina pôsobiaca v inštitucionálnom rámci OSN s osobitným mandátom a osobitným rokovacím poriadkom. Funguje ako globálne fórum, ktoré umožňuje otvorenú diskusiu o predpisoch pre motorové vozidlá a o vykonávaní revidovanej dohody z roku 1958 a paralelnej dohody. Každý člen OSN a akákoľvek organizácia regionálnej hospodárskej integrácie zriadená členmi OSN sa môže v plnej miere zúčastňovať na činnostiach skupiny WP.29 a stať sa zmluvnou stranou dohôd o vozidlách, ktoré skupina WP.29 spravuje. Európska únia je zmluvnou stranou uvedených dohôd
                  1
               .

               Skupina WP.29 EHK OSN zasadá trikrát ročne: v marci, júni a novembri. S cieľom zohľadniť technický pokrok môže skupina WP.29 na každom zasadnutí prijať:

               nové predpisy OSN,

               nové rezolúcie OSN,

               nové globálne technické predpisy OSN,

               zmeny predpisov a rezolúcií OSN podľa revidovanej dohody z roku 1958 a

               zmeny globálnych technických predpisov OSN a rezolúcií podľa paralelnej dohody.

               Pred každým zasadnutím skupiny WP.29 diskutujú o týchto zmenách na odbornej úrovni špecializované pomocné orgány WP.29.

               Skupina WP.29 môže následne prijať návrhy:

               kvalifikovanou väčšinou zmluvných strán prítomných a hlasujúcich o návrhoch podľa revidovanej dohody z roku 1958 alebo

               konsenzom zmluvných strán, ktoré sú prítomné a hlasujú o návrhoch podľa paralelnej dohody.

               Pred každým zasadnutím skupiny WP.29 sa rozhodnutím Rady podľa článku 218 ods. 9 Zmluvy o fungovaní Európskej únie (ZFEÚ) stanovuje pozícia, ktorá sa má zaujať v mene Únie, pokiaľ ide o:

               nové predpisy OSN, globálne technické predpisy OSN a rezolúcie OSN a

               zmeny, dodatky a korigendá k predpisom OSN, globálnym technickým predpisom OSN a rezolúciám OSN.

               2.3. Pripravovaný akt WP.29

               Na svojom 187. zasadnutí od 21. do 24. júna 2022 môže WP.29 prijať:

               návrhy na zmeny predpisov OSN č. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157 a 162;

               návrh zmien globálneho technického predpisu OSN č. 2;

               návrh nového predpisu OSN o varovaní pri spätnom chode;

               návrh nového globálneho technického predpisu OSN o životnosti zariadení na reguláciu znečisťovania dvojkolesových a trojkolesových vozidiel;

               návrh novej konsolidovanej rezolúcie o meraní množstva ultrajemných častíc výfukových plynov pre ťažké úžitkové vozidlá a

               návrh na povolenie na vypracovanie zmeny 4 ku globálnemu technickému predpisu OSN č. 3.

               3. POZÍCIA, KTORÁ SA MÁ ZAUJAŤ V MENE ÚNIE

               Systém WP.29 posilňuje medzinárodnú harmonizáciu noriem pre vozidlá. Pri dosahovaní tohto cieľa zohráva kľúčovú úlohu revidovaná dohoda z roku 1958. Výrobcovia z EÚ môžu používať spoločný súbor predpisov o typovom schvaľovaní s vedomím, že zmluvné strany uznajú, že ich výrobky sú v súlade s ich vnútroštátnymi právnymi predpismi.

               Vďaka tomu mohlo byť nariadením (ES) č. 661/2009 o všeobecnej bezpečnosti motorových vozidiel zrušených viac ako 50 smerníc EÚ, ktoré boli nahradené zodpovedajúcimi predpismi vypracovanými podľa revidovanej dohody z roku 1958.

               Nariadenie Európskeho parlamentu a Rady (EÚ) 2018/858
                  2
                sa riadi podobným prístupom. Stanovujú sa v ňom administratívne ustanovenia a technické požiadavky na typové schvaľovanie a uvádzanie všetkých nových vozidiel, systémov, komponentov a samostatných technických jednotiek na trh. Týmto nariadením sa predpisy prijaté na základe revidovanej dohody z roku 1958 začlenili do systému EÚ v oblasti typového schvaľovania buď v podobe požiadaviek na typové schvaľovanie, alebo ako alternatíva k právnym predpisom Únie.

               Keď WP.29 prijme návrh nového predpisu OSN alebo zmeny predpisu OSN, výkonný tajomník EHK OSN oznámi príslušný akt zmluvným stranám. Ak blokujúca menšina zmluvných strán nevznesie námietku do 6 mesiacov, akt nadobudne účinnosť. Každá zmluvná strana potom môže akt transponovať do svojich uplatniteľných vnútroštátnych pravidiel. V EÚ sa transpozičný proces zavŕši uverejnením aktu v Úradnom vestníku EÚ.

               Pozíciu Únie je potrebné stanoviť, pokiaľ ide o tieto akty:

               –návrhy na zmeny predpisov OSN č. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157 a 162, ktorými sa aktualizujú ustanovenia o:

               –mechanizme riadenia,

               –brzdení ťažkých vozidiel,

               –brzdových zariadeniach osobných automobilov,

               –ochranných prilbách a štítoch,

               –viditeľných znečisťujúcich látkach, meraní výkonu vznetových motorov (dieselový dym),

               –montáži zariadení na osvetlenie a svetelnú signalizáciu,

               –emisiách vznetových a zážihových motorov (LPG a CNG),

               –hlučnosti vozidiel kategórie M a N,

               –montáži zariadení na osvetlenie a svetelnú signalizáciu na vozidlá L3,

               –pneumatikách, úžitkových vozidlách a ich prípojných vozidlách,

               –montáži osvetlenia a kontroliek osvetlenia (mopedy),

               –mechanizme riadenia,

               –meraní čistého výkonu a výkonu za 30 minút,

               –montáži zariadení na osvetlenie a svetelnú signalizáciu na poľnohospodárske traktory,

               –náhradných brzdových dieloch,

               –vozidlách s elektrickou hnacou sústavou,

               –pneumatikách pre poľnohospodárske vozidlá,

               –protektorovaných pneumatikách, úžitkových vozidlách a ich prípojných vozidlách,

               –valivom odpore pneumatík, hluku valenia a priľnavosti za mokra,

               –bezpečnosti chodcov,

               –zdokonalených detských zadržiavacích systémoch,

               –zdokonalených systémoch núdzového brzdenia,

               –bočnom náraze do stĺpa,

               –elektrických vozidlách kategórie L,

               –čelnom náraze so zameraním na zadržiavacie systémy,

               –systémoch monitorovania tlaku v pneumatikách,

               –systémoch kotvových úchytiek ISOFIX, kotvových úchytiek horného popruhu ISOFIX a miest na sedenie typu i-Size,

               –zariadeniach na svetelnú signalizáciu,

               –zariadeniach na osvetľovanie vozovky,

               –spätných odrazových zariadeniach,

               –automatizovaných systémoch udržiavania v jazdnom pruhu a

               –imobilizéroch,

               –návrh zmien globálneho technického predpisu OSN č. 2 s cieľom aktualizovať ustanovenia o celosvetovom skúšobnom cykle emisií z motocyklov,

               –návrh nového predpisu OSN o varovaní pri spätnom chode,

               –návrh nového globálneho technického predpisu OSN o životnosti zariadení na reguláciu znečisťovania dvojkolesových a trojkolesových vozidiel a

               –návrh novej konsolidovanej rezolúcie o meraní množstva ultrajemných častíc výfukových plynov pre ťažké úžitkové vozidlá.

               Skupina WP.29 plánuje o týchto návrhoch hlasovať na svojom zasadnutí 21. až 24. júna 2022.

               Okrem toho je potrebné stanoviť pozíciu Únie, pokiaľ ide o:

               –návrh na povolenie na vypracovanie zmeny 4 globálneho technického predpisu OSN č. 3 o brzdení motocyklov,

               –návrhy usmernení, odporúčaní a nových testovacích metód pre systémy automatizovanej jazdy,

               –návrhy ustanovení o kybernetickej bezpečnosti a aktualizáciách softvéru,

               –návrh na zmeny interpretačného dokumentu o kybernetickej bezpečnosti a

               –návrh zmien dokumentu „Špecifikácie a usmernenia k uplatňovaniu modulu unikátneho identifikátora“.

               Únia by mala uvedené akty podporiť, pretože sú v súlade s politikou Únie v oblasti jednotného trhu, pokiaľ ide o automobilový priemysel, a sú v súlade s politikami Únie v oblasti dopravy, klímy a energetiky.

               Všetky uvedené akty majú veľmi pozitívny vplyv na konkurencieschopnosť automobilového sektora EÚ a medzinárodný obchod. Hlasovanie za tieto akty by podporilo technologický pokrok, prinieslo úspory z rozsahu, zabránilo rozdrobeniu jednotného trhu a zabezpečilo, aby sa normy v oblasti automobilového priemyslu uplatňovali v celej Únii rovnako.

               Externá expertíza nie je pre tento návrh relevantná. Tento návrh však preskúma technický výbor pre motorové vozidlá.

               4.PRÁVNY ZÁKLAD

               4.1. Procesnoprávny základ

               4.1.1. Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovuje, že Rada prijíma rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky, z dôvodu pravidiel medzinárodného práva, ktorým sa riadi predmetný orgán. Daný pojem „akty s právnymi účinkami“ zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  3
               .

               4.1.2. Uplatnenie na tento prípad

               WP.29 je orgán, v ktorom zmluvné strany EHK OSN rokujú o vykonávaní revidovanej dohody z roku 1958 a paralelnej dohody.

               Akty, ktoré má skupina WP.29 schváliť, sú akty s právnymi účinkami.

               Predpisy OSN v rámci pripravovaného aktu budú pre Úniu záväzné. Spolu s globálnym technickým predpisom OSN a rezolúciami OSN budú môcť rozhodujúcim spôsobom ovplyvniť obsah právnych predpisov EÚ v oblasti typového schvaľovania vozidiel.

               Plánované akty nedopĺňajú ani nemenia inštitucionálny rámec dohody.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2. Hmotnoprávny základ

               4.2.1.
                     Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, o ktorom sa zaujíma pozícia v mene Únie.

               Pripravovaný akt môže mať dva ciele alebo zložky, z ktorých možno jednu určiť za hlavnú a druhú len za vedľajšiu. V tomto prípade rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý zodpovedá hlavnému alebo prevažujúcemu cieľu alebo zložke.

               4.2.2. Uplatnenie na tento prípad

               Hlavný cieľ a obsah pripravovaného aktu je aproximácia právnych predpisov. Hmotnoprávnym základom navrhovaného rozhodnutia je preto článok 114 ZFEÚ.

               4.3. Záver

               Právnym základom navrhovaného rozhodnutia by mal byť článok 114 ZFEÚ v spojení s článkom 218 ods. 9 ZFEÚ.

               2022/0168 (NLE)

               Návrh

               ROZHODNUTIE RADY

               o pozícii, ktorá sa má v mene Európskej únie zaujať vo Svetovom fóre Európskej hospodárskej komisie Organizácie Spojených národov pre harmonizáciu predpisov o vozidlách k návrhom zmien predpisov OSN č. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157 a 162, o návrhu zmien globálneho technického predpisu OSN č. 2, o návrhu nového predpisu OSN o varovaní pri spätnom chode, o návrhu nového globálneho technického predpisu OSN o životnosti zariadení na reguláciu znečisťovania dvojkolesových a trojkolesových vozidiel, o návrhu novej konsolidovanej rezolúcie o meraní počtu výfukových ultrajemných častíc pre ťažké úžitkové vozidlá a o návrhu povolenia na vypracovanie zmeny 4 globálneho technického predpisu OSN č. 3

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 114 v spojení s jej článkom 218 ods. 9,

               so zreteľom na návrh Európskej komisie,

               keďže:

               (1)rozhodnutím Rady 97/836/ES
                  4
                Únia pristúpila k Dohode Európskej hospodárskej komisie Organizácie Spojených národov („EHK OSN“), ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov („revidovaná dohoda z roku 1958“). Revidovaná dohoda z roku 1958 nadobudla platnosť 24. marca 1998.

               (2)Rozhodnutím Rady 2000/125/ES
                  5
                Únia pristúpila k Dohode o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá („paralelná dohoda“). Paralelná dohoda nadobudla platnosť 15. februára 2000.

               (3)Nariadením Európskeho parlamentu a Rady (EÚ) 2018/858
                  6
                sa stanovujú administratívne ustanovenia a technické požiadavky na typové schvaľovanie a uvádzanie všetkých nových vozidiel, systémov, komponentov a samostatných technických jednotiek na trh. Týmto nariadením sa predpisy prijaté na základe revidovanej dohody z roku 1958 („predpisy OSN“) začlenili do systému EÚ v oblasti typového schvaľovania buď v podobe požiadaviek na typové schvaľovanie, alebo ako alternatíva k právnym predpisom Únie.

               (4)Podľa článku 1 revidovanej dohody z roku 1958 a článku 6 paralelnej dohody môže Svetové fórum EHK OSN pre harmonizáciu predpisov o vozidlách (WP.29) prijímať návrhy na zmeny predpisov OSN, globálnych technických predpisov OSN a rezolúcií OSN, ako aj návrhy nových predpisov OSN, globálnych technických predpisov OSN a rezolúcií OSN o typovom schvaľovaní vozidiel. Okrem toho podľa uvedených ustanovení môže WP.29 EHK OSN prijímať návrhy na povolenie vypracovať zmeny globálnych technických predpisov OSN alebo vypracovať nové globálne technické predpisy OSN a môže prijímať návrhy na predĺženie platnosti GTP OSN.

               (5)Od 21. do 24. júna 2022 môže skupina WP.29 na 187. zasadnutí Svetového fóra EHK OSN pre harmonizáciu predpisov o vozidlách prijať: návrhy na zmeny predpisov OSN č. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157 a 162; návrh zmien globálneho technického predpisu č. 2; návrh nového predpisu OSN o varovaní pri spätnom chode; návrh nového globálneho technického predpisu OSN o životnosti zariadení na reguláciu znečisťovania dvojkolesových a trojkolesových vozidiel a návrh novej konsolidovanej rezolúcie o meraní množstva ultrajemných častíc výfukových plynov pre ťažké úžitkové vozidlá. Okrem má toho WP.29 EHK OSN prijať návrh na povolenie na vypracovanie zmeny 4 globálneho technického predpisu OSN č. 3 o brzdení motocyklov.

               (6)Predpisy OSN budú pre Úniu záväzné. Spolu s globálnymi technickými predpismi OSN a rezolúciami OSN rozhodujúcim spôsobom ovplyvnia obsah práva Únie v oblasti typového schvaľovania vozidiel. Preto je vhodné stanoviť pozíciu, ktorá sa má v mene Únie zaujať v skupine WP.29, pokiaľ ide o prijatie uvedených návrhov.

               (7)S cieľom zohľadniť skúsenosti a technický rozvoj treba zmeniť alebo doplniť požiadavky týkajúce sa určitých aspektov alebo charakteristík, na ktoré sa vzťahujú predpisy OSN č. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157, 162 a globálny technický predpis OSN č. 2.

               (8)S cieľom zohľadniť technický pokrok a zlepšiť bezpečnosť vozidiel a znížiť environmentálnu stopu je potrebné prijať nový predpis OSN o varovaní pri spätnom chode, nový globálny technický predpis OSN o životnosti zariadení na reguláciu znečisťovania pre dvojkolesové a trojkolesové vozidlá a novú konsolidovanú rezolúciu o meraní množstva výfukových ultrajemných častíc pre ťažké úžitkové vozidlá.

               PRIJALA TOTO ROZHODNUTIE:

               Článok 1

               Pozícia, ktorá sa má v mene Únie zaujať na 187. zasadnutí Svetového fóra EHK OSN pre harmonizáciu predpisov o vozidlách, ktoré sa má konať od 21. do 24. júna 2022, je hlasovať za návrhy uvedené v prílohe k tomuto rozhodnutiu.

               Článok 2

               Toto rozhodnutie je určené Komisii.

               V Bruseli

                     predseda

                     Za Radu

                     predseda

                     (1)

                        Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov („revidovaná dohoda z roku 1958“) (Ú. v. ES L 346, 17.12.1997, s. 78).Rozhodnutie Rady 2000/125/ES z 31. januára 2000, týkajúce sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá („paralelná dohoda“) (Ú. v. ES L 35, 10.2.2000, s. 12).

                     (2)

                        Nariadenie Európskeho parlamentu a Rady (EÚ) 2018/858 z 30. mája 2018 o schvaľovaní motorových vozidiel a ich prípojných vozidiel, ako aj systémov, komponentov a samostatných technických jednotiek určených pre takéto vozidlá a o dohľade nad trhom s nimi, ktorým sa menia nariadenia (ES) č. 715/2007 a (ES) č. 595/2009 a zrušuje smernica 2007/46/ES (Ú. v. EÚ L 151, 14.6.2018, s. 1).

                     (3)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (4)

                        Rozhodnutie Rady 97/836/ES z 27. novembra 1997 vzhľadom na pristúpenie Európskeho spoločenstva k Dohode Európskej hospodárskej komisie Organizácie Spojených národov, ktorá sa týka prijatia jednotných technických predpisov pre kolesové vozidlá, vybavenie a časti, ktoré môžu byť namontované a/alebo použité na kolesových vozidlách, a podmienok pre vzájomné uznávanie udelených schválení na základe týchto predpisov („revidovaná dohoda z roku 1958“) (Ú. v. ES L 346, 17.12.1997, s. 78).

                     (5)

                        Rozhodnutie Rady 2000/125/ES z 31. januára 2000, týkajúce sa uzavretia Dohody o zavedení globálnych technických nariadení pre kolesové vozidlá, vybavenie a časti, ktorými majú byť vybavené a/alebo použité na kolesové vozidlá („paralelná dohoda“) (Ú. v. ES L 35, 10.2.2000, s. 12).

                     (6)

                        Nariadenie Európskeho parlamentu a Rady (EÚ) 2018/858 z 30. mája 2018 o schvaľovaní motorových vozidiel a ich prípojných vozidiel, ako aj systémov, komponentov a samostatných technických jednotiek určených pre takéto vozidlá a o dohľade nad trhom s nimi, ktorým sa menia nariadenia (ES) č. 715/2007 a (ES) č. 595/2009 a zrušuje smernica 2007/46/ES (Ú. v. EÚ L 151, 14.6.2018, s. 1).

    ---documentbreak---

               EURÓPSKA KOMISIA
            V Bruseli31. 5. 2022
            COM(2022) 246 final

            PRÍLOHA
            k
            návrhu rozhodnutia Rady
            o pozícii, ktorá sa má v mene Európskej únie zaujať vo Svetovom fóre Európskej hospodárskej komisie Organizácie Spojených národov pre harmonizáciu predpisov o vozidlách k návrhom zmien predpisov OSN č. 12, 13, 13-H, 22, 24, 48, 49, 51, 53, 54, 74, 79, 85, 86, 90, 100, 106, 109, 117, 127, 129, 131, 135, 136, 137, 141, 145, 148, 149, 150, 157 a 162, o návrhu zmien globálneho technického predpisu OSN č. 2, o návrhu nového predpisu OSN o varovaní pri spätnom chode, o návrhu nového globálneho technického predpisu OSN o životnosti zariadení na reguláciu znečisťovania dvojkolesových a trojkolesových vozidiel, o návrhu novej konsolidovanej rezolúcie o meraní počtu výfukových ultrajemných častíc pre ťažké úžitkové vozidlá a o návrhu povolenia na vypracovanie zmeny 4 globálneho technického predpisu OSN č. 3

               PRÍLOHA

                        Predpis č.

                        Názov bodu programu rokovania

                        Referenčné číslo dokumentu
                           1

                        12

                        Návrh série zmeny 05 predpisu OSN č. 12 (mechanizmus riadenia)

                        (ECE/TRANS/WP.29/GRSP/70, bod 8, vychádza z dokumentu ECE/TRANS/WP.29/GRSP/2021/18 zmeneného prílohou II k správe)

                        ECE/TRANS/WP.29/2022/69

                        13

                        Návrh dodatku 19 k sérii zmien 11 predpisu OSN č. 13 (brzdenie ťažkých vozidiel)

                        ECE/TRANS/WP.29/GRVA/12, bod 82, vychádza z dokumentu ECE/TRANS/WP.29/GRVA/2022/9

                        ECE/TRANS/WP.29/2022/77

                        13

                        Návrh dodatku 1 k sérii zmien 12 predpisu OSN č. 13 (brzdenie ťažkých vozidiel)

                        ECE/TRANS/WP.29/GRVA/12, bod 82, vychádza z dokumentu ECE/TRANS/WP.29/GRVA/2022/9

                        ECE/TRANS/WP.29/2022/78

                        13-H

                        Návrh dodatku 4 k predpisu OSN č. 13-H (brzdenie ľahkých vozidiel)

                        ECE/TRANS/WP.29/GRVA/12, bod 83, vychádza z dokumentu ECE/TRANS/WP.29/GRVA/2022/10 zmeneného dokumentom GRVA-12-24

                        ECE/TRANS/WP.29/2022/79

                        22

                        Návrh dodatku 2 k sérii zmien 06 predpisu OSN č. 22 (ochranné prilby)

                        (ECE/TRANS/WP.29/GRSP/70, bod 16, vychádza z dokumentu ECE/TRANS/WP.29/GRSP/2021/24 zmeneného prílohou III k správe

                        ECE/TRANS/WP.29/2022/63

                        24

                        Návrh dodatku 8 k sérii zmien 03 predpisu OSN č. 24 [viditeľné znečisťujúce látky, meranie výkonu vznetových motorov (emisie dieselových motorov)]

                        ECE/TRANS/WP.29/GRPE/85, bod 35, vychádza z dokumentu ECE/TRANS/WP.29/GRPE/2022/4

                        ECE/TRANS/WP.29/2022/73

                        48

                        Návrh dodatku 16 k sérii zmien 06 predpisu OSN č. 48 (montáž zariadení na osvetlenie a svetelnú signalizáciu)

                        ECE/TRANS/WP.29/GRE/85, body 17, 31 a 33, vychádza z dokumentu ECE/TRANS/WP.29/GRE/2021/16 zmeneného dokumentom GRE-85-23, dokumentu ECE/TRANS/WP.29/GRE/2021/18 zmeneného dokumentom GRE-85-33 a dokumentu ECE/TRANS/WP.29/GRE/2020/5/Rev.2 zmeneného dokumentom GRE-85-26

                        ECE/TRANS/WP.29/2022/89

                        48

                        Návrh dodatku 3 k sérii zmien 07 predpisu OSN č. 48 (montáž zariadení na osvetlenie a zariadení na svetelnú signalizáciu)

                        ECE/TRANS/WP.29/GRE/85, body 17, 31 a 33, vychádza z dokumentu ECE/TRANS/WP.29/GRE/2021/16 zmeneného dokumentom GRE-85-23, dokumentu ECE/TRANS/WP.29/GRE/2021/18 zmeneného dokumentom GRE-85-33 a dokumentu ECE/TRANS/WP.29/GRE/2020/5/Rev.2 zmeneného dokumentom GRE-85-26

                        ECE/TRANS/WP.29/2022/90

                        48

                        Návrh dodatku 1 k sérii zmien 08 predpisu OSN č. 48 (montáž zariadení na osvetlenie a zariadení na svetelnú signalizáciu)

                        ECE/TRANS/WP.29/GRE/85, body 17, 31 a 33, vychádza z dokumentu ECE/TRANS/WP.29/GRE/2021/16 zmeneného dokumentom GRE-85-23, dokumentu ECE/TRANS/WP.29/GRE/2021/18 zmeneného dokumentom GRE-85-33 a dokumentu ECE/TRANS/WP.29/GRE/2020/5/Rev.2 zmeneného dokumentom GRE-85-26

                        ECE/TRANS/WP.29/2022/91

                        48

                        Návrh dodatku 8 k sérii zmien 03 predpisu OSN č. 48 (montáž zariadení na osvetlenie a zariadení na svetelnú signalizáciu)

                        ECE/TRANS/WP.29/GRE/85, bod 20, vychádza z dokumentu ECE/TRANS/WP.29/GRE/2021/17 zmeneného dokumentom GRE-85-12 a bodom 19 správy

                        ECE/TRANS/WP.29/2022/95

                        48

                        Návrh dodatku 21 k sérii zmien 04 predpisu OSN č. 48 (montáž zariadení na osvetlenie a zariadení na svetelnú signalizáciu)

                        ECE/TRANS/WP.29/GRE/85, bod 20, vychádza z dokumentu ECE/TRANS/WP.29/GRE/2021/17 zmeneného GRE-85-12 a bodom 19 správy

                        ECE/TRANS/WP.29/2022/96

                        48

                        Návrh dodatku 16 k sérii zmien 05 predpisu OSN č. 48 (montáž zariadení na osvetlenie a zariadení na svetelnú signalizáciu)

                        ECE/TRANS/WP.29/GRE/85, bod 20, vychádza z dokumentu ECE/TRANS/WP.29/GRE/2021/17 zmeneného GRE-85-12 a bodom 19 správy

                        ECE/TRANS/WP.29/2022/97

                        49

                        Návrh dodatku 1 k sérii zmien 07 predpisu OSN č. 49 [emisie vznetových a zážihových motorov (LPG a CNG)]

                        ECE/TRANS/WP.29/GRPE/85, bod 29, vychádza z dokumentov ECE/TRANS/WP.29/GRPE/2022/3 a GRPE-85-47 zmeneného prílohou IV

                        ECE/TRANS/WP.29/2022/74

                        51

                        Návrh dodatku 7 k sérii zmien 03 predpisu OSN č. 51 (hlučnosť vozidiel kategórie M a N)

                        ECE/TRANS/WP.29/GRBP/72 a ECE/TRANS/WP.29/GRBP/73 vychádzajú z dokumentu ECE/TRANS/WP.29/GRBP/2021/22 zmeneného bodom 5 dokumentu ECE/TRANS/WP.29/GRBP/72, dokumentu ECE/TRANS/WP.29/GRBP/2022/4 zmeneného dokumentom GRBP-75-37, dokumentu ECE/TRANS/WP.29/GRBP/2022/3 zmeneného dokumentom GRBP-75-36 a bodom 4 ECE/TRANS/WP.29/GRBP/73, dokumentu ECE/TRANS/WP.29/GRBP/2022/8 zmeneného bodom 6 dokumentu ECE/TRANS/WP.29/GRBP/73, dokumentu GRBP-74-40 zmeneného bodom 9 dokumentu ECE/TRANS/WP.29/GRBP/73

                        ECE/TRANS/WP.29/2022/84

                        53

                        Návrh dodatku 23 k sérii zmien 01 predpisu OSN č. 53 (montáž zariadení na osvetlenie a svetelnú signalizáciu pre vozidlá kategórie L3)

                        ECE/TRANS/WP.29/GRE/85, bod 23 a ECE/TRANS/WP.29/GRE/83, bod 36, vychádzajú z dokumentu ECE/TRANS/WP.29/GRE/2021/19 a dokumentu ECE/TRANS/WP.29/GRE/2020/13/Rev.1 zmeneného dokumentom GRE-83-51

                        ECE/TRANS/WP.29/2022/98

                        53

                        Návrh dodatku 6 k sérii zmien 02 predpisu OSN č. 53 (montáž zariadení na osvetlenie a svetelnú signalizáciu pre vozidlá kategórie L3)

                        ECE/TRANS/WP.29/GRE/85, bod 24 a ECE/TRANS/WP.29/GRE/83, bod 36, vychádzajú z dokumentu ECE/TRANS/WP.29/GRE/2021/20 a dokumentu ECE/TRANS/WP.29/GRE/2020/13/Rev.1 zmeneného dokumentom GRE-83-51

                        ECE/TRANS/WP.29/2022/99

                        53

                        Návrh dodatku 3 k sérii zmien 03 predpisu OSN č. 53 (montáž zariadení na osvetlenie a svetelnú signalizáciu pre vozidlá kategórie L3)

                        ECE/TRANS/WP.29/GRE/85, bod 24 a ECE/TRANS/WP.29/GRE/83, bod 36, vychádzajú z dokumentu ECE/TRANS/WP.29/GRE/2021/20 a dokumentu ECE/TRANS/WP.29/GRE/2020/13/Rev.1 zmeneného GRE-83-51

                        ECE/TRANS/WP.29/2022/100

                        54

                        Návrh dodatku 25 k pôvodnej sérii zmien k predpisu OSN č. 54 (pneumatiky úžitkových motorových vozidiel a ich prípojných vozidiel)

                        ECE/TRANS/WP.29/GRBP/73, vychádza z dokumentu ECE/TRANS/WP.29/GRBP/2022/6 a dokumentu ECE/TRANS/WP.29/GRBP/2021/13 zmeneného dokumentom GRBP-75-31-Rev.2

                        ECE/TRANS/WP.29/2022/85

                        74

                        Návrh dodatku 14 k sérii zmien 01 predpisu OSN č. 74 (montáž zariadení na osvetlenie a svetelnú signalizáciu pre mopedy)

                        ECE/TRANS/WP.29/GRE/85, bod 25, vychádza z dokumentu ECE/TRANS/WP.29/GRE/2021/21

                        ECE/TRANS/WP.29/2022/101

                        74

                        Návrh dodatku 2 k sérii zmien 02 predpisu OSN č. 74 (montáž zariadení na osvetlenie a svetelnú signalizáciu pre mopedy)

                        ECE/TRANS/WP.29/GRE/85, bod 25, vychádza z dokumentu ECE/TRANS/WP.29/GRE/2021/21

                        ECE/TRANS/WP.29/2022/102

                        79

                        Návrh dodatku 8 k sérii zmien 03 k predpisu OSN č. 79 (mechanizmus riadenia)

                        ECE/TRANS/WP.29/GRVA/12, body 65-66, vychádza z dokumentu ECE/TRANS/WP.29/GRVA/2022/6 zmeneného dokumentom GRVA-12-43 a dokumentu ECE/TRANS/WP.29/GRVA/2021/11 zmeneného dokumentom GRVA-12-19

                        ECE/TRANS/WP.29/2022/80

                        79

                        Návrh dodatku 3 k sérii zmien 04 k predpisu OSN č. 79 (mechanizmus riadenia)

                        ECE/TRANS/WP.29/GRVA/12, body 65-66, vychádza z dokumentu ECE/TRANS/WP.29/GRVA/2022/6 zmeneného dokumentom GRVA-12-43 a dokumentu ECE/TRANS/WP.29/GRVA/2021/11 zmeneného dokumentom GRVA-12-19

                        ECE/TRANS/WP.29/2022/81

                        85

                        Návrh dodatku 11 k predpisu OSN č. 85 (meranie čistého výkonu a maximálny 30 min. výkon)

                        ECE/TRANS/WP.29/GRPE/85, bod 37, vychádza z dokumentu ECE/TRANS/WP.29/GRPE/2022/5 zmeneného dokumentom GRPE-85-11 a počas zasadnutia, ako sa uvádza v prílohe V

                        ECE/TRANS/WP.29/2022/75

                        86

                        Návrh dodatku 4 k sérii zmien 01 predpisu OSN č. 86 (montáž zariadení na osvetlenie a svetelnú signalizáciu pre poľnohospodárske vozidlá)

                        ECE/TRANS/WP.29/GRE/85, bod 26, vychádza z dokumentu ECE/TRANS/WP.29/GRE/2021/22

                        ECE/TRANS/WP.29/2022/103

                        86

                        Návrh dodatku 1 k sérii zmien 02 predpisu OSN č. 86 (montáž zariadení na osvetlenie a svetelnú signalizáciu pre poľnohospodárske vozidlá)

                        ECE/TRANS/WP.29/GRE/85, bod 26, vychádza z dokumentu ECE/TRANS/WP.29/GRE/2021/22

                        ECE/TRANS/WP.29/2022/104

                        90

                        Návrh dodatku 9 k sérii zmien 02 predpisu OSN č. 90 (náhradné súčasti bŕzd)

                        ECE/TRANS/WP.29/GRVA/12, bod 90, vychádza z dokumentu ECE/TRANS/WP.29/GRVA/2021/29 zmeneného dokumentom GRVA-12-16

                        ECE/TRANS/WP.29/2022/82

                        100

                        Návrh dodatku 2 k sérii 03 predpisu č. 100 (vozidlá poháňané elektrickou hnacou sústavou)

                        ECE/TRANS/WP.29/GRSP/70, bod 17, vychádza z dokumentu GRSP-70-26, ako sa uvádza v prílohe IV k správe

                        ECE/TRANS/WP.29/2022/64

                        106

                        Návrh dodatku 20 k pôvodnej sérii zmien predpisu OSN č. 106 (pneumatiky pre poľnohospodárske vozidlá a ich prípojné vozidlá)

                        ECE/TRANS/WP.29/GRBP/73, vychádza z dokumentu ECE/TRANS/WP.29/GRBP/2022/7

                        ECE/TRANS/WP.29/2022/86

                        109

                        Návrh dodatku 11 k predpisu OSN č. 109 (protektorované pneumatiky úžitkových motorových vozidiel a ich prípojných vozidiel), revízia 1

                        ECE/TRANS/WP.29/GRBP/72, body 18 a 19, vychádza z dokumentu ECE/TRANS/WP.29/GRBP/2021/18 a dokumentu ECE/TRANS/WP.29/GRBP/2021/16, zmeneného prílohou IV k správe

                        ECE/TRANS/WP.29/2022/7/Rev.1

                        117

                        Návrh novej série zmien 03 k predpisu OSN č. 117 (valivý odpor pneumatík, hluk valenia a adhézia na mokrom povrchu)

                        ECE/TRANS/WP.29/GRBP/72, bod 23 a ECE/TRANS/WP.29/GRBP/73, vychádza z dokumentu GRBP-74-33-Rev.1, dokumentu ECE/TRANS/WP.29/GRBP/2021/17 zmeneného dokumentmi GRBP-74-31-Rev.1 a GRBP-75- 25-Rev.1

                        ECE/TRANS/WP.29/2022/83

                        127

                        Návrh série zmien 03 k predpisu OSN č. 127 (bezpečnosť chodcov)

                         ECE/TRANS/WP.29/GRSP/70, bod 18, vychádza z dokumentu ECE/TRANS/WP.29/GRSP/2021/28 v znení zmenenom prílohou V k správe

                        ECE/TRANS/WP.29/2022/70

                        129

                        Návrh dodatku 7 k sérii zmien 03 predpisu OSN č. 129 (zdokonalené detské zadržiavacie systémy)

                        ECE/TRANS/WP.29/GRSP/70, bod 20, vychádza z dokumentu ECE/TRANS/WP.29/GRSP/2021/7 v znení zmenenom prílohou VI k správe

                        ECE/TRANS/WP.29/2022/65

                        131

                        Návrh série zmien 02 predpisu OSN č. 131 (zdokonalený systém núdzového brzdenia)

                        ECE/TRANS/WP.29/GRVA/12, bod 72, vychádza z dokumentu ECE/TRANS/WP.29/GRVA/2022/7 zmeneného dokumentom GRVA-12-49 (uvedeným v GRVA-12-50/Rev.1)

                        ECE/TRANS/WP.29/2022/76

                        135

                        Návrh série zmien 02 predpisu OSN č. 135 (bočný náraz na stĺp)

                        ECE/TRANS/WP.29/GRSP/70, bod 23, vychádza z dokumentu ECE/TRANS/WP.29/GRSP/2021/21 v nezmenenom znení

                        ECE/TRANS/WP.29/2022/71

                        136

                        Návrh série zmien 01 predpisu OSN č. 136 (elektrické vozidlo L)

                        ECE/TRANS/WP.29/GRSP/70, bod 24, vychádza z dokumentu ECE/TRANS/WP.29/GRSP/2021/22 v znení zmenenom prílohou VII k správe

                        ECE/TRANS/WP.29/2022/72

                        137

                        Návrh dodatku 4 k sérii zmien 01 predpisu OSN č. 137 (čelný náraz so zameraním na zadržiavacie systémy)

                        ECE/TRANS/WP.29/GRSP/70, bod 26, vychádza z dokumentu ECE/TRANS/WP.29/GRSP/2021/23 v nezmenenom znení

                        ECE/TRANS/WP.29/2022/66

                        137

                        Návrh dodatku 3 k sérii zmien 02 predpisu OSN č. 137 (čelný náraz so zameraním na zadržiavacie systémy)

                        ECE/TRANS/WP.29/GRSP/70, bod 26, vychádza z dokumentu ECE/TRANS/WP.29/GRSP/2021/23 v nezmenenom znení

                        ECE/TRANS/WP.29/2022/67

                        141

                        Návrh dodatku 2 k sérii zmien 01 predpisu OSN č. 141 (systém monitorovania tlaku v pneumatikách)

                        ECE/TRANS/WP.29/GRBP/73, vychádza z dokumentu ECE/TRANS/WP.29/GRBP/2022/2 zmeneného dokumentom GRBP-75-10 a GRBP-75-33

                        ECE/TRANS/WP.29/2022/87

                        145

                        Návrh dodatku 2 k pôvodnému zneniu predpisu OSN č. 145 (systémy kotvových úchytiek ISOFIX, kotvové úchytky horného popruhu ISOFIX a miesta na sedenie typu i-Size)

                        ECE/TRANS/WP.29/GRSP/70, bod 27, vychádza z dokumentu ECE/TRANS/WP.29/GRSP/2021/27 v nezmenenom znení

                        ECE/TRANS/WP.29/2022/68

                        148

                        Návrh série zmien 01 predpisu OSN č. 148 (zariadenia na svetelnú signalizáciu)

                        ECE/TRANS/WP.29/GRE/85, body 9 a 33, vychádza z dokumentu ECE/TRANS/WP.29/GRE/2021/13, zmeneného dokumentom GRE-85-09 a GRE-85-13 a dokumentu ECE/TRANS/WP.29/GRE/2020/5/Rev.2, zmeneného dokumentom GRE-85-26

                        ECE/TRANS/WP.29/2022/92

                        149

                        Návrh série zmien 01 predpisu OSN č. 149 (zariadenia na osvetľovanie vozovky)

                        ECE/TRANS/WP.29/GRE/85, body 12 a 31 a ECE/TRANS/WP.29/GRE/83, bod 36, vychádza z dokumentu ECE/TRANS/WP.29/GRE/2021/14, zmeneného dokumentom GRE-85-09 a GRE-85-14, dokumentu ECE/TRANS/WP.29/GRE/2021/18, zmeneného dokumentom GRE-85-33 a dokumentu ECE/TRANS/WP.29/GRE/2020/13/Rev.1, zmeneného dokumentom GRE-83-51

                        ECE/TRANS/WP.29/GRE/2022/4

                        ECE/TRANS/WP.29/2022/93,

                        WP.29-187-05

                        150

                        Návrh série zmien 01 predpisu OSN č. 150 (retroreflexné zariadenia)

                        ECE/TRANS/WP.29/GRE/85, bod 15, vychádza z dokumentu ECE/TRANS/WP.29/GRE/2021/15, zmeneného dokumentom GRE-85-15

                        ECE/TRANS/WP.29/2022/94

                        157

                        Návrh série zmien 01 predpisu OSN č. 157 (automatizovaný systém udržiavania v jazdnom pruhu)

                        ECE/TRANS/WP.29/GRVA/12, bod 30, vychádza z dokumentov ECE/TRANS/WP.29/GRVA/2022/3 a ECE/TRANS/WP.29/GRVA/2022/4, ktoré boli oba zmenené dokumentom GRVA-12-52

                        ECE/TRANS/WP.29/2022/59

                        162

                        Návrh dodatku 2 k pôvodnej sérii zmien predpisu OSN č. 162 (imobilizéry)

                        ECE/TRANS/WP.29/GRSG/102, vychádza z dokumentu GRSG-123-04

                        ECE/TRANS/WP.29/2022/110

                        Nový predpis

                        Návrh nového predpisu OSN o varovaní pri spätnom chode

                        ECE/TRANS/WP.29/GRBP/73, vychádza z dokumentu ECE/TRANS/WP.29/GRBP/2022/5 zmeneného dokumentom GRBP-75-13

                        ECE/TRANS/WP.29/2022/88

                        Globálny technický predpis č.

                        Názov bodu programu rokovania

                        Referenčné číslo dokumentu

                        2

                        Návrh novej zmeny 5 GTP OSN č. 2 [celosvetový skúšobný cyklus emisií z motocyklov (WMTC)]

                        ECE/TRANS/WP.29/GRPE/85, bod 50, vychádza z dokumentu ECE/TRANS/WP.29/GRPE/2022/6 zmeneného dokumentom GRPE-85-38, uvedeným v dodatku 2

                        Návrh technickej správy o vypracovaní novej zmeny 5 GTP OSN č. 2 [celosvetový skúšobný cyklus emisií motocyklov (WMTC)]

                        ECE/TRANS/WP.29/GRPE/85, bod 50

                        ECE/TRANS/WP.29/2022/108

                        ECE/TRANS/WP.29/2022/109

                        Nový GTP

                        Návrh nového GTP OSN o životnosti zariadení na reguláciu znečisťovania dvojkolesových a trojkolesových vozidiel

                        ECE/TRANS/WP.29/GRPE/85, bod 52, vychádza z dokumentu ECE/TRANS/WP.29/GRPE/2022/7 zmeneného dokumentom GRPE-85-39, uvedeným v dodatku 3

                        Návrh technickej správy o vývoji nového GTP OSN o životnosti zariadení na reguláciu znečisťovania dvojkolesových a trojkolesových vozidiel

                        ECE/TRANS/WP.29/GRPE/85, bod 52

                        ECE/TRANS/WP.29/2022/106

                        ECE/TRANS/WP.29/2022/107

                        Rôzne

                        Názov bodu programu rokovania

                        Referenčné číslo dokumentu

                        Konsolidovaná rezolúcia

                        Návrh novej konsolidovanej rezolúcie o meraní počtu ultrajemných častíc výfukových plynov pre ťažké úžitkové motory

                        ECE/TRANS/WP.29/GRPE/85, bod 46, vychádza z dokumentu ECE/TRANS/WP.29/GRPE/2021/17 zmeneného dokumentom GRPE-85-04-Rev.1, uvedeným v dodatku 1

                        ECE/TRANS/WP.29/2022/105

                        Povolenie

                        Povolenie na vypracovanie zmeny 4 GTP OSN č. 3 (brzdenie motocyklov)

                        ECE/TRANS/WP.29/2022/47/Rev.1

                        Usmernenia

                        Návrh usmernení a odporúčaní týkajúcich sa bezpečnostných požiadaviek na systémy automatizovanej jazdy

                        ECE/TRANS/WP.29/2022/56

                        Hlavný dokument

                        Návrh druhej iterácie novej hodnotiacej/skúšobnej metódy automatizovanej jazdy – hlavný dokument

                        ECE/TRANS/WP.29/GRVA/12, bod 24, vychádza z dokumentu ECE/TRANS/WP.29/GRVA/2022/2, zmeneného dokumentom GRVA-12-12 a uvedeným v dokumente WP.29-186-09

                        ECE/TRANS/WP.29/2022/57

                        Usmernenia

                        Návrh novej hodnotiacej/skúšobnej metódy automatizovanej jazdy (NATM) pre validáciu systému automatizovanej jazdy

                        ECE/TRANS/WP.29/2022/58

                        Odporúčanie

                        Návrh odporúčaní o jednotných ustanoveniach týkajúcich sa kybernetickej bezpečnosti a aktualizácií softvéru

                        ECE/TRANS/WP.29/GRVA/12, bod 47, vychádza z dokumentu ECE/TRANS/WP.29/GRVA/2022/5

                        ECE/TRANS/WP.29/2022/60

                        Interpretačný dokument

                        Návrh zmien interpretačného dokumentu ECE/TRANS/WP.29/2021/59 pre predpis OSN č. 155 (kybernetická bezpečnosť a systém riadenia kybernetickej bezpečnosti)

                        ECE/TRANS/WP.29/GRVA/12, bod 46, vychádza z dokumentu ECE/TRANS/WP.29/2021/59 zmeneného dokumentom GRVA-12-37

                        ECE/TRANS/WP.29/2022/61

                        Usmernenia

                        Návrh zmien dokumentu „Špecifikácie a usmernenia k uplatňovaniu modulu unikátneho identifikátora“

                        ECE/TRANS/WP.29/2019/77 ECE/TRANS/WP.29/1161, bod 70, vychádza z dokumentu ECE/TRANS/WP.29/2019/77 zmeneného dokumentom WP.29-185-13

                        ECE/TRANS/WP.29/2022/62

                     (1)

                        Všetky dokumenty uvedené v tabuľke sú dostupné na tejto adrese:
                  Svetové fórum EHK OSN pre harmonizáciu predpisov o vozidlách (WP.29) (187. zasadnutie)

                  EHK OSN


               EURÓPSKA KOMISIA
            V Bruseli2. 6. 2022
            COM(2022) 259 final
            2022/0175(NLE)

            Návrh
            ROZHODNUTIE RADY
            o pozícii, ktorá sa má zaujať v mene Európskej únie vo Výbore veľvyslancov AKT – EÚ, pokiaľ ide o zmenu rozhodnutia Výboru veľvyslancov AKT – EÚ č. 3/2019 zo 17. decembra 2019 o prijatí prechodných opatrení podľa článku 95 ods. 4 dohody o partnerstve AKT – EÚ

               DÔVODOVÁ SPRÁVA

               1. Predmet návrhu

               Toto rozhodnutie Komisie zahŕňa návrh rozhodnutia Rady o pozícii, ktorá sa má zaujať v mene Únie vo Výbore veľvyslancov AKT – EÚ v súvislosti so zmenou rozhodnutia č. 3/2019 o prechodných opatreniach podľa článku 95 ods. 4 Dohody o partnerstve medzi EÚ a skupinou afrických, karibských a tichomorských štátov (AKT)
                  1
                podpísanej 23. júna 2000 v Cotonou (ďalej len „dohoda o partnerstve z Cotonou“) (ďalej len „rozhodnutie o prechodných opatreniach“)
                  2
               . Toto rozhodnutie bolo prvýkrát zmenené rozhodnutím Výboru veľvyslancov AKT – EÚ č. 2/2020 zo 4. decembra 2020
                  3
               , ktorým sa predĺžilo uplatňovanie Dohody o partnerstve z Cotonou do 30. novembra 2021. Druhé predĺženie do 30. júna 2022 bolo schválené v súlade s rozhodnutím č. 3/2021
                  4
                z 26. novembra 2021. Komisia navrhuje ďalšie predĺženie uplatňovania všetkých ustanovení dohody o partnerstve z Cotonou do 31. decembra 2022 alebo do nadobudnutia platnosti alebo predbežného vykonávania novej dohody o partnerstve medzi Úniou a štátmi AKT, podľa toho, čo nastane skôr.

               2.KONTEXT NÁVRHU

               2.1.Dohoda o partnerstve z Cotonou

               Dohoda o partnerstve z Cotonou je od roku 2000 rámcom pre vzťahy EÚ so 79 krajinami AKT. Dohoda bola uzatvorená na obdobie 20 rokov – od 1. marca 2000 do 29. februára 2020. Následne bola v rokoch 2005 a 2010 zrevidovaná.

               Uplatňovanie ustanovení dohody o partnerstve z Cotonou sa rozhodnutím Výboru veľvyslancov AKT – EÚ č. 3/2019 zo 17. decembra 2019 predĺžilo do 31. decembra 2020 alebo do nadobudnutia platnosti novej dohody o partnerstve medzi Úniou a štátmi AKT, podľa toho, čo nastane skôr. Toto rozhodnutie bolo prvýkrát zmenené rozhodnutím Výboru veľvyslancov AKT – EÚ č. 2/2020 zo 4. decembra 2020
                  5
               , ktorým sa predĺžilo uplatňovanie Dohody o partnerstve z Cotonou do 30. novembra 2021. Druhé predĺženie do 30. júna 2022 bolo schválené v súlade s rozhodnutím č. 3/2021
                  6
                z 26. novembra 2021.

               V septembri 2018 sa začali rokovania o novej dohode o partnerstve AKT – EÚ. Hlavní vyjednávači 15. apríla 2021 parafovali znenie novej dohody o partnerstve medzi Úniou a členmi Organizácie afrických, karibských a tichomorských štátov (OAKTŠ). Komisia neskôr zaslala svoj návrh na podpis Rade. Rokovania však boli opätovne otvorené a zameriavajú sa na právnu povahu dohody. Návrh vrátane zmien týkajúcich sa právnej povahy bol však na úrovni pracovnej skupiny Rady AKT zastavený. Ukázalo sa, že diskusie na úrovni Rady Európskej únie nevedú k novej dohode, ktorá by sa mohla začať uplatňovať k súčasnému dátumu uplynutia platnosti dohody o partnerstve z Cotonou, t. j. 30. júna 2022. Takáto situácia by viedla k vákuu vo vzťahoch medzi EÚ a AKT, ktoré treba vyplniť.

               2.2.Rada ministrov AKT – EÚ

                  Rada ministrov AKT – EÚ je orgánom na úrovni ministrov, ktorý bol zriadený dohodou (článok 15 dohody o partnerstve z Cotonou). Tvoria ju na jednej strane členovia Rady Európskej únie a členovia Európskej komisie a na druhej strane členovia vlády každého štátu AKT. Funkciou Rady ministrov AKT – EÚ je okrem iného prijímať rozhodnutia potrebné na realizáciu a vykonávanie dohody o partnerstve z Cotonou. Rada ministrov prijíma svoje rozhodnutia spoločnou dohodou zmluvných strán. Na to, aby boli rozhodnutia platné, musí byť prítomná i) polovica členov Rady Európskej únie (t. j. 14 ministrov členských štátov EÚ); ii) jeden člen Komisie a iii) dve tretiny členov zastupujúcich vlády štátov AKT (t. j. členovia vlád z 55 rôznych štátov AKT).

               2.3.Prechodné opatrenia

               Článok 95 ods. 4 druhý pododsek dohody o partnerstve z Cotonou znie takto: „Rada ministrov prijme každé prechodné opatrenie, ktoré môže byť požadované až do vstupu novej dohody do platnosti“. Podľa článku 95 ods. 4 druhého pododseku dohody o partnerstve z Cotonou sa prechodné opatrenia môžu uplatniť s cieľom predĺžiť uplatniteľnosť celej dohody alebo jej častí do dátumu začatia uplatňovania (predbežného vykonávania alebo nadobudnutia platnosti) novej dohody. V prípade, že sa nová dohoda nestane uplatniteľnou pred uplynutím platnosti existujúceho právneho rámca, treba v záujme zachovania právnej, politickej a inštitucionálnej kontinuity s krajinami AKT predĺžiť prijaté prechodné opatrenia s cieľom pokračovať v uplatňovaní súčasnej dohody.

               2.4.Zmena prechodných opatrení Výborom veľvyslancov AKT – EÚ

                  V súlade s článkom 95 ods. 4 dohody o partnerstve z Cotonou má prijať rozhodnutie o prechodných opatreniach Rada ministrov AKT – EÚ. Podľa článku 15 ods. 4 dohody o partnerstve z Cotonou môže Rada ministrov AKT – EÚ delegovať právomoci na Výbor veľvyslancov. Na tento účel delegovala Rada ministrov AKT – EÚ 23. mája 2019 právomoc prijať rozhodnutie o prechodných opatreniach na Výbor veľvyslancov
                     7
                  . Podľa článku 16 ods. 2 dohody o partnerstve z Cotonou môže Výbor veľvyslancov v rámci mandátu, ktorý naň preniesla Rada ministrov AKT – EÚ, prijímať alebo meniť rozhodnutia záväzné pre zmluvné strany.

                  Výbor veľvyslancov sa podľa článku 1 svojho rokovacieho poriadku
                     8
                   pravidelne schádza, najmä aby pripravil zasadnutie Rady ministrov, a vždy, keď sa to ukáže potrebné na žiadosť jednej zo strán. Vzhľadom na túto flexibilitu môže Výbor veľvyslancov zabezpečiť, aby sa zmena rozhodnutia o prechodných opatreniach prijala včas, najneskôr v polovici júna 2022.

                  Výbor veľvyslancov AKT – EÚ preto na jednom zo svojich zasadnutí prijme zmenu rozhodnutia o prechodných opatreniach (ďalej len „pripravovaný akt“). Účelom pripravovaného aktu je ďalej predĺžiť uplatňovanie dohody o partnerstve z Cotonou v celom rozsahu do 31. decembra 2022 alebo do nadobudnutia platnosti novej dohody, alebo začatia predbežného vykonávania novej dohody medzi Úniou a štátmi AKT, podľa toho, čo nastane skôr.

               3.Pozícia, ktorá sa má zaujať v mene Únie

                  Komisia navrhuje, aby sa súčasné rozhodnutie o prechodných opatreniach dohody o partnerstve z Cotonou zmenilo s cieľom predĺžiť uplatňovanie dohody o partnerstve z Cotonou do 31. decembra 2022 za predpokladu, že nová dohoda nenadobudne platnosť alebo sa nezačne predbežne vykonávať pred uvedeným dátumom.

                  Vzhľadom na uvedené skutočnosti sa má navrhovaná pozícia Únie prijať na zasadnutí Výboru veľvyslancov AKT – EÚ.

               4.Právny základ

               4.4.Procesnoprávny základ

               4.1.1.Zásady

               V článku 218 ods. 9 Zmluvy o fungovaní Európskej únie (ZFEÚ) sa stanovujú rozhodnutia, ktorými sa určujú „pozície, ktoré sa majú prijať v mene Únie v rámci orgánu zriadeného dohodou, keď je tento orgán vyzvaný prijať akty s právnymi účinkami s výnimkou aktov dopĺňajúcich alebo meniacich inštitucionálny rámec danej dohody.“

               Pojem „akty s právnymi účinkami“ zahŕňa akty, ktoré majú právne účinky na základe pravidiel medzinárodného práva, ktorým sa riadi predmetný orgán. Zahŕňa aj nástroje, ktoré nemajú záväzný účinok podľa medzinárodného práva, ale „môžu rozhodujúcim spôsobom ovplyvniť obsah právnej úpravy prijatej normotvorcom EÚ“
                  9
               .

               4.1.2.Uplatnenie na tento prípad

               Podľa článku 95 ods. 4 druhého pododseku dohody o partnerstve AKT – EÚ podpísanej 23. júna 2000 v Cotonou sa môžu uplatniť prechodné opatrenia s cieľom predĺžiť uplatniteľnosť celej dohody o partnerstve z Cotonou alebo jej častí do dátumu začatia uplatňovania novej dohody (predbežného vykonávania alebo nadobudnutia platnosti novej dohody po jej ratifikácii všetkými zmluvnými stranami). Predovšetkým „Rada ministrov prijme každé prechodné opatrenie, ktoré môže byť požadované až do vstupu novej dohody do platnosti“.

               Z toho jasne vyplýva, že akt, ktorý má Výbor veľvyslancov AKT – EÚ prijať, predstavuje akt s právnymi účinkami. Pripravované rozhodnutie Výboru veľvyslancov bude záväzné podľa medzinárodného práva v súlade s článkami 15 a 16 dohody.

               Výbor veľvyslancov je orgán zriadený podľa článku 16 dohody o partnerstve z Cotonou.

               Európska únia je popri svojich členských štátoch zmluvnou stranou dohody o partnerstve z Cotonou, a teda bude pripravovaným rozhodnutím Výboru veľvyslancov viazaná.

               Procesnoprávnym základom navrhovaného rozhodnutia je preto článok 218 ods. 9 ZFEÚ.

               4.2.Hmotnoprávny základ

               4.2.1.Zásady

               Hmotnoprávny základ rozhodnutia podľa článku 218 ods. 9 ZFEÚ závisí predovšetkým od cieľa a obsahu pripravovaného aktu, v súvislosti s ktorým sa zaujíma pozícia v mene Únie. Ak pripravovaný akt sleduje dva ciele alebo obsahuje dve zložky a ak jeden z týchto cieľov alebo jednu z týchto zložiek možno určiť ako hlavnú, zatiaľ čo druhý cieľ alebo druhá zložka je len vedľajšia, rozhodnutie podľa článku 218 ods. 9 ZFEÚ musí byť založené na jedinom hmotnoprávnom základe, a to na tom, ktorý si vyžaduje hlavný alebo prevažujúci cieľ alebo zložka.

               4.2.2.Uplatnenie na tento prípad

               Hlavný cieľ a obsah pripravovaného aktu sa týkajú fungovania dohody o partnerstve z Cotonou ako celku, najmä predĺženia jej uplatňovania po predpokladanom dátume uplynutia platnosti. Hmotnoprávny základ rozhodnutia Rady sa preto musí stanoviť na základe dohody o partnerstve z Cotonou ako celku
                  10
               .

               Dohoda o partnerstve z Cotonou bola uzatvorená ako dohoda o pridružení, a teda vychádzala z článku 310 Zmluvy o založení Európskeho spoločenstva, ktorý je ekvivalentom článku 217 ZFEÚ. Hmotnoprávnym základom navrhovaného rozhodnutia je preto článok 217 ZFEÚ.

               4.3. Záver

               Hlavný cieľ a obsah pripravovaného aktu sa týkajú fungovania dohody o partnerstve z Cotonou ako celku, najmä predĺženia jej uplatňovania po predpokladanom dátume uplynutia platnosti. Hmotnoprávny základ rozhodnutia Rady sa preto musí stanoviť na základe dohody o partnerstve z Cotonou ako celku
                  11
               .

               Dohoda o partnerstve z Cotonou bola uzatvorená ako dohoda o pridružení, a teda vychádzala z článku 310 Zmluvy o založení Európskeho spoločenstva, ktorý je ekvivalentom článku 217 ZFEÚ. Hmotnoprávnym základom navrhovaného rozhodnutia je preto článok 217 ZFEÚ.

               2022/0175 (NLE)

               Návrh

               ROZHODNUTIE RADY

               o pozícii, ktorá sa má zaujať v mene Európskej únie vo Výbore veľvyslancov AKT – EÚ, pokiaľ ide o zmenu rozhodnutia Výboru veľvyslancov AKT – EÚ č. 3/2019 zo 17. decembra 2019 o prijatí prechodných opatrení podľa článku 95 ods. 4 dohody o partnerstve AKT – EÚ

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 217 v spojení s článkom 218 ods. 9,

               so zreteľom na návrh Európskej komisie,

               keďže:

               (1)Dohoda o partnerstve medzi členmi skupiny afrických, karibských a tichomorských štátov (AKT) na jednej strane a Európskou úniou a jej členskými štátmi na strane druhej (ďalej len „dohoda o partnerstve AKT – EÚ“)
                  12
                bola podpísaná 23. júna 2000 v Cotonou. Dohoda o partnerstve AKT – EÚ nadobudla platnosť 1. apríla 2003 a má sa uplatňovať do 30. júna 2022 v súlade s rozhodnutím Výboru veľvyslancov AKT – EÚ č. 3/2019 zo 17. decembra 2019 o prijatí prechodných opatrení podľa článku 95 ods. 4 dohody o partnerstve AKT – EÚ (ďalej len „rozhodnutie o prechodných opatreniach“)
                  13
                zmeneným rozhodnutím Výboru veľvyslancov AKT – EÚ č. 3/2021 z 26. novembra 2021, ktorým sa mení rozhodnutie Výboru veľvyslancov AKT – EÚ č. 3/2019 o prijatí prechodných opatrení podľa článku 95 ods. 4.

               (2)Podľa článku 95 ods. 4 prvého pododseku dohody o partnerstve AKT – EÚ sa v septembri 2018 začali rokovania o novej dohode o partnerstve AKT – EÚ. Nová dohoda nebude pripravená na uplatňovanie k dátumu uplynutia platnosti súčasnej dohody o partnerstve AKT – EÚ. Považuje sa preto za potrebné zmeniť rozhodnutie č. 3/2019 o prechodných opatreniach tak, aby sa ďalej predĺžilo uplatňovanie ustanovení súčasnej dohody o partnerstve AKT – EÚ.

               (3)V článku 95 ods. 4 druhom pododseku dohody o partnerstve AKT – EÚ sa stanovuje, že Rada ministrov AKT – EÚ prijme prechodné opatrenia, ktoré môžu byť požadované do vstupu novej dohody do platnosti.

               (4)Podľa článku 15 ods. 4 Dohody o partnerstve z Cotonou delegovala Rada ministrov AKT – EÚ 23. mája 2019 právomoc prijímať prechodné opatrenia na Výbor veľvyslancov AKT – EÚ. Výbor veľvyslancov AKT – EÚ bude mať pravidelné zasadnutie, na ktorom prijme rozhodnutie o zmene prechodných opatrení podľa článku 95 ods. 4 dohody o partnerstve AKT – EÚ.

               (5)Je vhodné stanoviť pozíciu, ktorá sa má zaujať v mene Únie vo Výbore veľvyslancov AKT – EÚ, keďže pripravovaný akt je pre Úniu záväzný.

               (6)Ustanovenia dohody o partnerstve AKT – EÚ sa budú aj naďalej uplatňovať s cieľom zachovať kontinuitu vo vzťahoch medzi Úniou a jej členskými štátmi na jednej strane a štátmi AKT na strane druhej. Cieľom zmenených prechodných opatrení preto nie je zmena dohody o partnerstve AKT – EÚ, ako sa stanovuje v jej článku 95 ods. 3,

               PRIJALA TOTO ROZHODNUTIE:

               Článok 1

               Pozícia, ktorá sa má zaujať v mene Únie vo Výbore veľvyslancov AKT – EÚ podľa článku 95 ods. 4 dohody o partnerstve AKT – EÚ, je zmeniť rozhodnutie č. 3/2019 o prechodných opatreniach tak, aby sa uplatňovanie všetkých ustanovení dohody o partnerstve AKT – EÚ predĺžilo do 31. decembra 2022 alebo do nadobudnutia platnosti alebo začatia predbežného vykonávania novej dohody o partnerstve medzi Úniou a štátmi AKT, podľa toho, čo nastane skôr.

               Článok 2

               Toto rozhodnutie je určené Komisii.

               V Bruseli

                     Za Radu

                     predseda

                     (1)

                        Rozhodnutie Rady z 19. decembra 2002, ktoré sa týka uzatvorenia Dohody o partnerstve medzi skupinou štátov africkej, karibskej a tichomorskej oblasti na jednej strane a Európskym spoločenstvom a jeho členskými štátmi na strane druhej, podpísanej v Cotonou 23. júna 2000 (Ú. v. EÚ L 65, 8.3.2003, s. 27).

                     (2)

                        Rozhodnutie Výboru veľvyslancov AKT – EÚ č. 3/2019 zo 17. decembra 2019 o prijatí prechodných opatrení podľa článku 95 ods. 4 dohody o partnerstve AKT – EÚ [2020/2].

                     (3)

                        Rozhodnutie Výboru veľvyslancov AKT – EÚ č. 2/2020 zo 4. decembra 2020, ktorým sa mení rozhodnutie Výboru veľvyslancov AKT – EÚ č. 3/2019 o prijatí prechodných opatrení podľa článku 95 ods. 4 dohody o partnerstve AKT – EÚ.

                     (4)

                        Rozhodnutie Výboru veľvyslancov AKT – EÚ č. 3/2021 z 26. novembra 2021, ktorým sa mení rozhodnutie Výboru veľvyslancov AKT – EÚ č. 3/2019 o prijatí prechodných opatrení podľa článku 95 ods. 4 dohody o partnerstve AKT – EÚ.

                     (5)

                        Rozhodnutie Výboru veľvyslancov AKT – EÚ č. 2/2020 zo 4. decembra 2020, ktorým sa mení rozhodnutie Výboru veľvyslancov AKT – EÚ č. 3/2019 o prijatí prechodných opatrení podľa článku 95 ods. 4 dohody o partnerstve AKT – EÚ.

                     (6)

                        Rozhodnutie Výboru veľvyslancov AKT – EÚ č. 3/2021 z 26. novembra 2021, ktorým sa mení rozhodnutie Výboru veľvyslancov AKT – EÚ č. 3/2019 o prijatí prechodných opatrení podľa článku 95 ods. 4 dohody o partnerstve AKT – EÚ.

                     (7)

                        Rozhodnutie Rady ministrov AKT – EÚ č. 1/2019 z 23. mája 2019 o delegovaní právomocí na Výbor veľvyslancov AKT – EÚ, pokiaľ ide o rozhodnutie prijať prechodné opatrenia podľa článku 95 ods. 4 dohody o partnerstve AKT – EÚ [2019/920] (Ú. v. EÚ L 146, 5.6.2019, s. 114).

                     (8)

                        Rozhodnutie Rady ministrov AKT – ES č. 3/2005 z 8. marca 2005 o prijatí rokovacieho poriadku Výboru veľvyslancov AKT–ES (Ú. v. EÚ L 95, 14.4.2005, s. 51).

                     (9)

                        Rozsudok Súdneho dvora zo 7. októbra 2014, Nemecko/Rada, C-399/12, ECLI:EU:C:2014:2258, body 61 až 64.

                     (10)

                        Pozri najmä rozsudok vo veci C-244/17, Komisia/Rada („Kazachstan“) [ECLI:EU:C:2018:662], s. 40 a v ňom uvedenú judikatúru.

                     (11)

                        Pozri najmä rozsudok vo veci C-244/17, Komisia/Rada („Kazachstan“) [ECLI:EU:C:2018:662], s. 40 a v ňom uvedenú judikatúru.

                     (12)

                        Dohoda (Ú. v. ES L 317, 15.12.2000, s. 3) zmenená dohodou podpísanou 25. júna 2005 v Luxemburgu (Ú. v. EÚ L 209, 11.8.2005, s. 27) a dohodou podpísanou 22. júna 2010 v Ouagadougou (Ú. v. EÚ L 287, 4.11.2010, s. 3).

                     (13)

                        Rozhodnutie Výboru veľvyslancov AKT – EÚ č. 3/2019 zo 17. decembra 2019 o prijatí prechodných opatrení podľa článku 95 ods. 4 dohody o partnerstve AKT – EÚ [2020/2].